बरकी भौजी -चाहक कप हाथ में पकरेलैनि कि अकस्मात् हम पुछि देलियैन.... .
 हम-: भौजी बच्चा सब स्कूल जाई अई की नै....
 भौजी -: उँ,,,जाऊ जरलाहा के....
 . जेहने गेने -तेहने विनु गेने,
ओ त, दू दू टा टीशन लागल छै तैँ बड बढियाँ . .
 हम -: तहन त खाईये खातिर धिया पुता के स्कूल पठबै छियै भौजी....
 भौजी-:त की करबै बौआ... ओनाहियो त ई सब घर में आँधी विहैरि जेना करैते रहैये. .
 नै त भुका क खा जाएत ई हेहरा सब....
 (निरूत्तर भेल विद्यालय दिश प्रस्थान केलौंह )
विद्यालय प्रसंग.......
 लोक अपना बच्चा सब के पढाई लिखाई लेल स्कूल पठबै छै,
आ एहि ठाम त,
थारी छिपली प्रतियोगिता सन... केकर थारी पैघ आ केकर छोट,
केकर बेसी साफ आ चमकदार. .
 केकरा केकरा थारी छीपलीके आवाज ढोल ,झाईल आ मृदंग सन....
 केकर थारी पंक्तिवद्ध नै अई....
 किछु पढबा लिखबा के रंग ढंग सेहो व्यवस्थित करक चाही श्री मान्.... .
 श्रीमान् -: यौ महराज,लोक सबके बैसल ठाम एहिना फुराईत रहै छै... कहै जाईये... मौज छै मास्टर सब के, केहेन मौज छै से हमहीं सब जनै छियै. .
 दुनिया भैरिक काज त मास्टरे सबहक कपार पर द देने छै, कतेक आ कि सब करत मास्टर. .
 आ के कहैये पढाई नै होईछै स्कूल में, विद्यार्थी सब अपने बड तेज अई... पढबे नै करतै त मास्टर के कोन दोख. . घोईर के पीया देतै मास्टर....
 बात करै छी....
 श्री मान् -: ई हमरा सबहक निजी मामला अई. . अपन अधिकारक लेल त करै परतै न यौ.... .
 हम -: अप्पन अधिकार मात्र देखि रहल छी....
 कतय सँ आओत आ के दिआओत एकर सबहक अधिकार.... .
 एहि बच्चा सब के दिगभ्रम में राखि नीक नै क रहल छी अपने सब.......
 मोन राखू ईयेह बच्चा सब काईल्ह जवान हेतै आ जखन एकरा सबहक भ्रम टुटतै आ पुर्ण चेतना में आओत. .
 (बाहर प्रस्थान कैरिते बरका कका भेटि गेलाह )
कका -: बाऊ केकरा कहै छियै.... . गुरू के जगह गोरू सबहक व्यवस्थापन भ गेल छै, धिया पुताक भविष्य दैवे हाथ बुझू....... 